༄༅། །དབྱངས་ཅན་དམར་མོའི་བསྟོད་པའོ། །
༄༅། །ཨོཾ་ན་མོ་བཛྲ་སྭ་ར་སྭསྟི། རབ་རྒྱས་པདྨ་དམར་པོའི་ལྟེ་བ་ལ། །རབ་དཀར་
ཆ་ཤས་རྫོགས་པའི་བསིལ་ཟེར་ཅན། །རབ་དམར་དཿཡིག་འབད་པ་ལས་འཁྲུངས་པའི། །རབ་
མཛེས་ལྷ་མོའི་སྐུ་ལ་ཕྱག་འཚལ་ལོ། །འཁྱོག་དམར་འོད་ཅན་བནྡྷུའི་མདངས་འཕྲོག་མ། །སྒེག་
པའི་ཉམས་ཅན་རྣམ་མང་རྒྱན་གྱིས་སྤྲས། །གཡས་ཞལ་གངས་རི་བཞད་པའི་ངང་ཚུལ་
ཅན། །གཡོན་པ་སྟང་ཟིལ་ཕུང་པོ་ཁྲོས་པའི་མདངས། །གསུང་རབ་ཁུར་འཛིན་འདབ་རྒྱས་ཆུ་
སྐྱེས་དང་། །མཁྱེན་རབ་རལ་གྲི་རྣོ་བའི་གྲི་གུག་གཡས། །རབ་དཀར་འཁོར་ལོ་དབྱངས་སྙན་
པི་ཝང་དང་། །བྱེད་པོ་ཡན་ལག་མཆོག་གིས་གཡོན་ན་མཚན། །བརྐྱང་བསྐུམ་ཞབས་ཀྱི་རྣམ་
འགྱུར་ས་གསུམ་གཡོ། །དབྱངས་ཅན་ངག་གི་ལྷ་མོས་བདག་བློ་སྐྱོངས། །ཡིད་ཀྱི་ཤིང་རྟ་གཡོ་
བའི་བདུད་བཅོམ་ནས། །མཚུངས་མེད་རྣམ་དཔྱོད་རྒྱས་པའི་བཀའ་དྲིན་ཞུ། །ཞེས་པ་འདི་
ཉིད་རཏྣ་དྷཱ་ཛས་སྨྲས་པའོ། །མངྒ་ལཾ་སིདྡྷི་ཀུ་རུ། ཤུ་བྷཾ།། །།
-253-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ